OKRESNÁ PROKURATÚRA BREZNO 
Boženy Němcovej 3, 977 31 Brezno

Číslo: 2 Pv 78/16/6603-17	Brezno  22.08.2016
EEČ: 2-46-57-2016

U Z N E S E N I E

Trestná vec:	obv. XXXXX 
Trestný čin:	Prečin Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 

Rozhodol: 	prokurátorka Okresnej prokuratúry Brezno

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
a
poškodenou:  
1.	XXXXX, XXXXX 
sídlo: XXXXX, XXXXX XXXXX, Slovensko
Obsahom zmieru je:
a. Výška nahradenej škody alebo škody, na náhradu ktorej sa obvinený zaviazal:  obvinená dňa 20.06.2016 nahradila poškodenému škodu vo výške:
ku skutku č. 1 sumu 438,22 €,
ku skutku č. 2 sumu 1.265,- €. 
b. Peňažná suma určená na všeobecne prospešné účely: 150,- €. 
c. Suma odovzdaná štátu na peňažnú pomoc obetiam trestnej činnosti: 150,- €  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
ktorá je trestne stíhaná pre trestný čin:
- Prečin Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

realizované policajtom OR PZ v XXXXX pod spisovou značkou ORP-33/2-VYS-BR-2016.

na tom skutkovom základe, že: 
1. od dňa 22.04.2015 do dňa 28.08.2015 v Základnej škole s materskou školou XXXXX, so sídlom XXXXX, XXXXX, IČO:XXXXX (ďalej ako ZŠ a MŠ XXXXX) ako zamestnankyňa predložila na zaúčtovanie došlých faktúr faktúru č. 150238, na ktorej je perom prepísané číslo 5 na 8, konštantný symbol č. 0008  od spol. XXXXX, s. r. o. k objednávke č. K117/2015 vystavenej dňa 22.04.2015, splatnej dňa 30.04.2015 na nákup tonerov s príslušenstvom na sumu 438,22 eur, ktorá bola zaúčtovaná ako došlá faktúra ZŠ a MŠ XXXXX pod č. DF2015/170 a v pokladničnej knihe evidovaná ako doklad č. P1/148, napriek tomu, že totožná faktúra č. 150235, konštantný symbol č. 0008 od spol. XXXXX, s. r. o., so sídlom XXXXX, XXXXX, IČO: XXXXX k objednávke č. K117/2015 vystavenej dňa 22.04.2015, splatnej dňa 30.04.2015 na nákup tonerov s príslušenstvom na sumu 438,22 eur, bola už zaúčtovaná ako došlá faktúra ZŠ a MŠ XXXXX pod. č. DF2015/78, v zmysle ktorej bola zrealizovaná z účtu školy do spol. XXXXX, s.r.o. dňa 2.7.2015 vo výške 438,22 eur, pričom predložením duplicitnej faktúry č. 150238 bola suma 438,22 eur z pokladničnej knihy ZŠ a MŠ XXXXX odpočítaná ako výdaj dňa 28.8.2015 a uvedenú sumu neodoslala do spol. XXXXX, s. r. o., ale si ju ponechala, čím uviedla ZŠ a MŠ XXXXX do omylu, následkom čoho sa obohatila a spôsobila Základnej škole s materskou školou XXXXX, so sídlom XXXXX, XXXXX, IČO: 37 828 479 škodu vo výške 438,22 eur,
2. niekedy koncom januára 2015, kedy jej v ZŠ XXXXX XXXXX, nar. 4.3.1975, trvale bytom XXXXX, odovzdala sumu 1.265,- eur vyzbieranú od žiakov ZŠ a MŠ XXXXX na lyžiarsky výcvik, ktorú mala XXXXX vložiť ako zálohu na účet spol. XXXXX so sídlom XXXXX, IČO: XXXXX, kde mal byť lyžiarsky výcvik vykonaný, pričom túto sumu použila na presne nezistený účel pre svoju potrebu a zálohu za lyžiarsky výcvik zaplatila dňa 9.2.2015 z účtu ZŠ a MŠ XXXXX č. XXXXX na účet XXXXX, patriacemu spol. XXXXX, čím takto svojim konaním spôsobila ZŠ a MŠ XXXXX, so sídlom XXXXX, XXXXX, IČO: XXXXX, škodu vo výške 1.265,- eur. 
 
Odôvodnenie:
Uznesením povereného príslušníka PZ, Obvodného oddelenia PZ v XXXXX pod ČVS: ORP-589/PD-BR-2015 z 30.03.2016 bolo podľa § 206 ods. 1 Tr. por. vznesené XXXXX obvinenie pre prečin sprenevery podľa § 213 ods. 1 Trestného zákona.

Ďalším uznesením vyšetrovateľa OR PZ v XXXXX, Odbor kriminálnej polície, 2. oddelenie vyšetrovania pod ČVS: ORP-33/2-VYS-2016 zo dňa 20.04.2016 bolo podľa  § 206 ods. 1 Trestného poriadku vznesené obvinenie XXXXX pre  prečin podvodu podľa § 221 ods. 1 Trestného zákona. 

	Uznesením vyšetrovateľa OR PZ v XXXXX, Odbor kriminálnej polície, 2. oddelenie vyšetrovania pod ČVS: ORP-33/2-VYS-2016 zo dňa 04.05.2016 bolo podľa § 21 ods. 3 Tr. por. rozhodnuté o spojení vecí na spoločné konanie.

Po skončení skráteného vyšetrovania bol dňa 22.06.2016 predložený Okresnej prokuratúre XXXXX vyšetrovací spis spolu s návrhom na podanie obžaloby. 
Prokurátorka po preskúmaní vyšetrovacieho spisu zistila, že sú splnené všetky zákonom určené podmienky pre postup podľa § 220 ods. 1 Tr. por., vo veci  sa  koná  o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Z obsahu spisu je preukázané, že obvinená sa k spáchaniu skutkov, ktoré sú predmetom trestného stíhania, v celom rozsahu priznala a svoje konanie úprimne oľutovala, toto jej vyhlásenie bolo vykonané slobodne, vážne a určito. Obvinená a poškodený XXXXX zastúpený riaditeľkou XXXXX, XXXXX, uzavreli pred probačným a mediačným úradníkom Okresného súdu v XXXXX dohodu o zmieri dňa 04.08.2016. Obvinená nahradila poškodenému spôsobenú škodu vo výške 1.265,- € a 438,22 €, a zložila na účet prokuratúry finančnú čiastku na všeobecne prospešné účely vo výške 150,- €. Táto suma je primeraná závažnosti spáchaného trestného činu.

Z lustrácie v registri priestupkov vyplýva, že obvinená pred spáchaním trestného činu spáchala sedem dopravných priestupkov, za čo jej boli uložené blokové pokuty.  
	Z odpisu registra trestov na obvinenú bolo zistené, že obvinená nebola doteraz súdom trestaná. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným. 
Prokurátorka pri rozhodovaní vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery dospela k záveru, že takýto spôsob rozhodnutia je dostačujúci a rozhodla o schválení zmieru a o zastavení trestného stíhania voči obvinenej.

        Peňažná suma vo výške 150,- €, ktorá bola poukázaná obvinenou na depozitný účet Krajskej prokuratúry XXXXX, IBAN: XXXXX, variabilný symbol XXXXX, konštantný symbol XXXXX, je určená štátu na peňažnú pomoc obetiam trestnej činnosti.  
Poučenie:
Proti tomuto uzneseniu nie je prípustná sťažnosť. 

Mgr. Beata Medveďová 
prokurátorka